गांव 40, आबादी 42 हजार और एक अस्पताल, वो भी किराए के भवन में
नगरी ब्लाक के उपतहसील मुख्यालय कुकरेल के आसपास 20 पंचायतों के लिए स्वास्थ्य सुविधा के इंतजाम पर्याप्त नहीं हैं। आदिवासी बाहुल्य इन गांवों में स्वास्थ्य सुविधा नहीं के बराबर है। 40 गांवों के 42 हजार लोग कुकरेल के प्राथमिक स्वास्थ्य केेंद्र पर ही निर्भर हैं जो शुरू से बदहाल है। कुकरेल मुख्यालय के प्राथमिक स्वास्थ्य केन्द्र का हाल बदतर है। 5 बिस्तर के इस अस्पताल में डाक्टरों के साथ ही और भी कई कमियां हैं, इसलिए गंभीर बीमारी वाले लोग सीधे धमतरी जिला अस्पताल जाते हैं।
इलाज के अभाव में हो चुकी है मौत
यदि कोई ग्रामीण गंभीर बीमारी से पीड़ित हो जाए, तो उसे तत्काल उपचार के लिए लंबी दूरी तय कर धमतरी, मगरलोड या नगरी के शासकीय अस्पताल तक जाना पड़ता है। समय पर इलाज नहीं मिलने से पूर्व में कई ग्रामीणों की मौत भी हो चुकी है। क्षेत्र के जनप्रतिनिधि शासन से कई बार सामुदायिक स्वास्थ्य केेंद्र के साथ कुकरेल के आसपास के पंचायतों में प्राथमिक स्वास्थ्य केन्द्र खोलने की मांग कर चुके हैं, लेकिन शासन से मंजूरी नहीं मिल रही है।
जगह ढूंढ रहे हैं
कुरकले उप स्वास्थ्य केन्द्र के लिए भवन सेक्सन हो गया है। जगह ढूंढ रहे है। ग्रामीण क्षेत्रों में पर्याप्त दूरी पर उप स्वास्थ्य केन्द्र है। गंंभीर बीमरी के लिए वहां से प्राथमिक, जिला अस्पताल रेफर करते है। जिसके लिए 108ख् 102 वाहन की सुविधा है। बीके साहू, सीएचएमओ धमतरी।
उपतहसील कुकरेल के बारे में
आश्रित ग्राम पंचायत - 18
गांवों की संख्या - 40
प्राथमिक स्वास्थ्य केन्द्र - 01
बिस्तर की संख्या - 05
जनसंख्या लगभग - 42 हजार
संचालन : साहू समाज भवन में
मांग : सामुदायिक स्वास्थ्य केन्द्र की
किराए में पीएचसी
तीन वर्ष पूर्व कुकरेल में प्राथमिक स्वास्थ्य केन्द्र खाेलने की अनुमति मिली, तब यहां 5 बिस्तर से इसकी शुरुआत हुई लेकिन अब तक पीएचसी का खुद का भवन नहीं मिल सका है। अभी पीएचसी साहू समाज भवन में संचालित हो रहा है। इस अस्पताल पर आश्रित बड़ी आबादी को देखते हुए ग्रामवासी व जनप्रतिनिधि यहां सुविधाओं के साथ बिस्तरों की संख्या बढ़ाने और एमबीबीएस डाक्टर की नियुक्ति की मांग लगातार कर रहे हैं।
धमतरी। उप तहसील कुकरेल का भवन विहीन पीएचसी साहू समाज भवन में जैसे-तैसे चल रहा।w
पर्याप्त स्वास्थ्य सुविधाएं नहीं
उप तहसील कुकरेल में स्वास्थ्य सुविधाएं जनसंख्या के हिसाब से पर्याप्त नहीं हैं। ज्यादातर लोगों को सही उपचार के लिए धमतरी जिला अस्पताल जाना पड़ता है, लेकिन दूरस्थ गांव वालों को काफी परेशानियों का सामना करना पड़ता है। कुकरेल मुख्यालय में सामुदायिक स्वास्थ्य केन्द्र अब जरूरी हो गया है। श्यामलाल कोर्राम, पूर्व सरपंच कुकरेल
समय पर नहीं मिलता उपचार
सामान्य स्वास्थ्यगत समस्याओं का उपचार पीएचसी में हो जाता है, लेकिन गंभीर समस्या के लिए आसपास बड़ा अस्पताल नहीं है, इस कारण आए दिन लोगों को भटकना पड़ता है। जंगल क्षेत्र में बसे ग्रामीणों को ज्यादा परेशानी होती है। उन्हें उपचार के लिए लंबी दूरी तय करना पड़ता है। माखनलाल नेताम, सरपंच कुकरेल
अनेक पंचायतों में उप स्वास्थ्य केन्द्र भी नहीं
उप तहसील कुकरेल से 10 से 15 किमी की परिधि में धमतरी, नगरी व मगरलोड ब्लाक के 40 से अधिक गांवों की अधिकांश पंचायतों में तो उप स्वास्थ्य केन्द्र ही नहीं हैं। ग्रामीण राधेलाल मेश्राम, पुनीत ध्रुव, दुर्योधन मरकाम, बलिराम मरकाम ने कहा कि ग्राम पंचायत बनबगौद, कांटाकुर्रीडीह, माकरदोना, सियादेही सहित कई पंचायतों में उप स्वास्थ्य केन्द्र ही नहीं हैं।
hin_Deva hin_Deva hin_Deva hin_Deva hin_Deva hin_Deva bho_Deva awa_Deva hin_Deva npi_Deva hin_Deva bho_Deva awa_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva